Riksvåpenet består av et emblem som er omkranset av grener av kaffe (venstre) og tobakk (høyre). I den blå sirkelen i midten finnes stjernebildet Sørkorset og de 27 stjernene ved kanten av sirkelen representerer Brasils 26 delstater samt det føderale distriktet. På det blå båndet står Brasils offisielle navn og datoen da den føderale republikken ble dannet, 15. november 1889.